เป็นไข้มา6วันแล้วค่ะ ปวดหลังมากๆ ก้มแทบไม่ได้ ไม่ไอ ไม่มีเสมหะ ไม่มีน้ำมูก ไปหา บอกเป็นไข้หวัดธรรมดา แต่ทานยาแล้วไม่หายไม่มีดีขึ้นเลยขึ้นเลยค่ะ
สวัสดีค่ะ การวินิจฉัยที่เป็นไปได้- การติดเชื้อในกระดูกสันหลัง เช่นมีฝี- มีโรคกรวยไตอักเสบ หรือนิ่วในทางเดินปัสสาวะ ทำให้ปวดหลัง ปัสสาวะแสบขัดหรือเป็นเลือด- โรคไข้หวัดใหญ่ ที่จะทำให้มีไข้ ปวดเมื่อยตามเนื้อตัว อาจมีไอมาก มีเสมหะ เจ็บคอร่วมด้วย- โรคไข้เลือดออก จะมีอาการไข้ ปวดเมื่อยตามเนื้อตัวได้ในที่นี้ ยังมีการวินิจฉัยที่เป็นไปได้หลายอย่าง ต้องอาศัยการตรวจร่างกายและซักประวัติเพิ่มเติม หากยังมีอาการไข้ไม่หาย ควรไปพบแพทย์ซ้ำอีกครั้ง เพื่อเจาะเลือด หรือเอ็กซเรย์กระดูกสันหลังกรณีปวดหลังชัดเจนมาก มีก้อนคลำได้ที่หลังที่ปวดบวมแดงร้อน หรือ ทำการตรวจหาโรคไข้หวัดใหญ่เพิ่มเติมค่ะการดูแลตัวเองเบื้องต้น พักผ่อน ดื่มน้ำมากๆ รับประทานยาลดไข้ทุก 4 ชั่วโมง งดการใช้งานกล้ามเนื้อหลัง